WESNOTH(6)

NÉV
wesnoth - Harc Wesnothért, egy körökre osztott stratégiai játék

ÁTTEKINTÉS
wesnoth [BEÁLLÍTÁSOK] [ADATELÉRÉS_ÚTVONALA]

LEÍRÁS
A Harc Wesnothért egy körökre osztott stratégiai játék. Győzd le az összes ellenséges vezért egy jól megválasztott csapattal, figyelve közben az erőforrásaidra, kiváltképp az aranyra és a falvakra! Minden egységnek megvannak a maga erősségei és gyengeségei; ahhoz, hogy nyerj, úgy kell vezetned csapataidat, hogy kihozhassák magukból a legjobbat, miközben nem szabad ellenfeleidnek megadni az esélyt, hogy ugyanezt ?k is megtehessék. Ahogy az egységek tapasztalatot szereznek, új képességekre tesznek szert és egyre erősebbé válnak. Játssz a saját anyanyelveden, mérettesd meg képességeidet az okos számítógépes ellenfél ellen, vagy csatlakozz a Wesnothot játszó on-line játékosok nagy közösségéhez. Hozd létre a saját egységeidet, pályáidat, hadjárataidat, és oszd meg őket másokkal is.

BEÁLLÍTÁSOK

--bpp szám
    meghatározza az egy képpontra jutó bitek számát. Példa: --bpp 32

--compress bemeneti_fájl kimeneti_fájl
    betömörít egy szöveges WML formátumú mentett állást (bemeneti fájl) bináris WML formátumba (kimeneti fájl).

-d, --debug
    extra hibakeresési információkat jelenít meg, és újabb beállításokat tesz lehetővé a parancssori módban (további információkért a parancssori módról lásd a Wikit a http://www.wesnoth.org/CommandMode címen).

--decompress bemeneti_fájl kimeneti_fájl
    kitömörít egy bináris WML formátumú mentett állást (bemeneti fájl) szöveges WML formátumba (kimeneti fájl).

-f, --fullscreen
    a játékot teljes képernyős módban indítja el.

--fps
    a képernyő sarkában megjeleníti az aktuális fps-t (frames per second-öt, azaz a képernyőfrissítések másodpercenkénti számát).

--gunzip bemeneti_fájl.gz
    kitömörít egy gzip formátumú fájlt, majd .gz kiterjesztés nélkül eltárolja. A bemeneti_fájl.gz ezután törlődik.

--gzip bemeneti_fájl
    gzip formátumba tömörít egy fájlt, mely bemeneti fájl.gz-ként lesz tárolva. Az eredeti bemeneti fájl törlődik.

-h, --help
    megjeleníti a parancssori lehetőségek rövid leírását, majd kilép.

--load mentett_állás
    Betölti a mentett_állás néven tárolt játékot a mentéseket tartalmazó könyvtárból.

--log-level=domain1,domain2,...
    beállítja a naplózási tartomány szintjét. Az all minden naplózási tartományra illeszkedik. Beállítható szintek: error, warning,info, debug. Alapértelmezettként az error szint van beállítva.

--logdomains
    Kilistázza az összes naplózási tartományt, majd kilép.

--max-fps
    a másodpercenkénti képernyőfrissítések (fps) száma, ennek értéke 1 és 1000 között kell legyen, alapértelmezetten 50

--multiplayer
    a játékot többjátékos üzemmódban indítja el. A --multiplayer opcióval használható egyéb opciókat bővebben lásd alább.

--nocache
    letiltja a játék gyorsítótárát (cache).

--nosound
    a játékot hangok és zene nélkül indítja el.

--path
    kiírja a játék adatkönyvtárának nevét, majd kilép.

-r XxY, --resolution XxY
    beállítja a képernyő felbontását. Példa: -r 800x600

-t, --test
    elindítja a játékot, és betölt egy kis tesztpályát.

-v, --version
    kiírja a játék verziószámát, majd kilép.

-w, --windowed
    a játékot ablakos módban indítja el.

--no-delay
    a játékot minden grafikai késleltetés nélkül indítja el grafikai teljesítménymérés céljából. Ez önműködően bekapcsol a --nogui kapcsoló használatakor is.

--nogui
    a játékot grafikus felhasználói felület (GUI) nélkül indítja el. A --multiplayer opció előtt kell beírnod, hogy a kívánt hatást érd el.

--exit-at-end
    a mérkőzés után azonnal kilép, nem jelenít meg semmilyen győzelmet, vagy vereséget jelző üzenetet, ami a felhasználótól az Oké gomb megnyomását kívánná meg. Ez szkriptelt teljesítménymérés esetén lehet hasznos.

Opciók --multiplayer módban
A csapatokra vonatkozó többjátékos opciókat a következőképpen jelöljük: szám, ahol a szám helyére a csapat számát kell beírni. Ez általában 1 vagy 2, de függ a kiválasztott pályán lévő játékosok maximális számától.

--algorithmszám=érték
    egy nem szabványos MI algoritmust választ a csapat irányítására. Lehetséges értékek: idle_ai és sample_ai.

--controllerszám=érték
    megadja az adott csapat irányítóját. Lehetséges értékek: human (ember) és ai (mesterséges intelligencia).

--era=érték
    ezzel az opcióval kiválaszthatod, hogy melyik korszakban szeretnél játszani az Alapértelmezett korszak helyett. A korszakot egy azonosítóval adhatod meg. A korszakok leírásai a data/multiplayer/eras.cfg fájlban találhatóak.

--parmszám=név:érték
    további paramétereket ad meg az adott csapatnak. Ez a paraméter függ a --controller és a --algorithm kapcsolóknak megadott értékektől. Ezt általában csak a saját mesterséges intelligenciát fejlesztők használják. (még nem készült hozzá teljes dokumentáció)

--scenario=érték
    kiválaszt egy többjátékos pályát. Az alapértelmezett pálya azonosítója a multiplayer_The_Freelands (Szabad földek).

--sideszám=érték
    választani lehet az aktuálisan beállított korszak fajai közül az adott csapatnak. A fajokat egy azonosító jelöli. A fajok leírásai a data/multiplayer.cfg fájlban találhatóak.

--turns=érték
    megadja az adott játszma köreinek maximális számát. Ez alapértelmezetten 50.

Példa a saját MI-d tesztelésére az alapértelmezett MI ellen a grafikus felhasználói felület (GUI) indítása nélkül:
    wesnoth --nogui --multiplayer --controller1=ai --controller2=ai --algorithm2=python_ai --parm2=python_script:py/my_own_python_ai.py

SZERZŐ
Írta: David White <davidnwhite@verizon.net>.
Szerkesztették: Nils Kneuper <crazy-ivanovic@gmx.net>, ott <ott@gaon.net> és Soliton <soliton.de@gmail.com>.
 Magyarra fordították: Gilluin <gilluin@citromail.hu>, Széll Tamás <tomi@digiflex.hu>, Pintér Csaba és Kádár-Németh Krisztián <krisztian.kad@gmail.com>.
Ennek a dokumentumnak az eredetijét Cyril Bouthors <cyril@bouthors.org> írta.
Látogasd meg a hivatalos honlapot: http://www.wesnoth.org/ illetve a magyar közösségi portált: http://users.cwi.hu/wesnoth/

SZERZŐI JOGOK
A szerzői jogok © 2003-2007 David White-ot <davidnwhite@verizon.net> illetik meg
Ez egy szabad szoftver; terjeszthető illetve módosítható a GNU Általános Közreadási Feltételek dokumentumában - 2. vagy későbbi verzió - leírtak szerint , melyet a Szabad Szoftver Alapítvány ad ki. Ez a program abban a reményben kerül közreadásra, hogy hasznos lesz, de minden egyéb GARANCIA NÉLKÜL, az eladhatóságra, vagy valamely célra való alkalmazhatóságra való származtatott garanciát is beleértve.

LÁSD MÉG
wesnoth_editor(6), wesnothd(6)