# Kampen om Wesnoths brugermanual

Tabelliste

2.1. Kontrol og genvejstaster
2.2. Tid på dagen og skade
2.3. Erfaringsbonuser for at dræbe eller kæmpe mod fjender på andre niveauer

## Forord

Kampen om Wesnoth er et strategibaseret computerspil.

Opbyg en stor hær, gradvist ved at gøre rå rekrutter til veteraner. I senere spil tilbagekalder du dine stærkeste krigere og skaber en dødelig flok som ingen kan modstå! Vælg enheder fra et stort udvalg af specialister og håndpluk en styrke med den rigtige sammensætning til at den kan kæmpe på flere forskellige terræntyper mod al slags modstand.

Wesnoth har mange forskellige legender som skal spilles. Du kan kæmpe mod orker, udøde, og banditter på Kongedømmet Wesnoths stepper; kæmp med drager i bjergenes tinder, elver i Aethenwood, dværge i Knalgas store sale, og endda havmænd i Perlernes Bugt. Du kan kæmpe for at generobre Wesnoths trone eller bruge din magt over de udøde til at dominere de dødeliges land, eller anføre din gloværdige orkstamme til sejr over menneskene som har besudlet dit land.

Du vil kunne vælge blandt mere end 200 forskellige enheder (infanteri, kavaleri, bueskytter og troldmænd er bare nogle) og kæmpe slag spændende fra små baghold til slag mellem enorme hære. Du kan endda skabe dine egne specialiserede enheder, og skrive dine egne scenarier - eller endda hele kampagner. Du kan også udfordre dine venner - eller fremmede - og kæmpe i episke flerspiller fantasislag.

## Kapitel 1. I gang

## 1.1. Verden

Den kendte del af det store kontinent, som Wesnoth befinder sig på, er normalt opdelt i tre områder: De nordlige lande, som normalt er lovløse; kongedømmet Wesnoth og dets lejlighedsvise fyrstendømme, Elensefar; og de sydvestlige elvers domæne i Aethenskoven og hinsides.

Kongedømmet Wesnoth ligger i centrum af landet. Grænserne udgøres af Den Store Flod mod nord, De Lave Bakkere i øst og syd, Den Grønne Sump mod sydvest og havet mod vest. Elensefar, en tidligere provins i Wesnoth, har Den Store Flod som nordlig nabo, en svagt forsvaret linje med Wesnoth mod øst, Perlernes Bugt mod syd, og havet mod vest. Der er ingen ledelse i de nordlige lande. De nordlige og østlige grænser er ikke faste, den sydlige grænse udgøres af Den Store Flod, og den vestlige grænse er havet.

Udover landet er spredte landsbyer hvor du kan tilse dine tropper og opnå den indkomst der skal til for at du kan understøtte din hær. Du skal også krydse bjerge og floder, trænge igennem skove, bakker og tundraer, og krydse åbne stepper. I hvert af disse terræntyper har forskellige skabninger tilpasset sig og kan her rejse og kæmpe bedre end de ellers kan i andre typer terræn.

### 1.1.1. Skabningerne

Wesnoths verden beboes af mennesker, elver, dværge, orker, hestedrager, øgler, havmænd, nagaer og mange andre racer der er endnu mere specielle og vidunderlige. I hjemsøgte egne huserer udøde, spøgelser og genfærd. Hver har tilpasset sig sit terræn. Menneskene lever primært i de temperede steppe områder. I bakkerne, bjergene og i underjordiske huler bor orker og dværge. I skoven lever elverne. I havet og floderne dominerer havmænd og nagaer.

I spillet grupperes de forskellige racer i fraktioner; for eksempel så samarbejder orker ofte med trolde, og elver og dværge med mennesker. Andre fraktioner afspejler opdelingerne indenfor menneskenes samfund — for eksempel loyalister mod fredløse. I de fleste kampagner har du alene styrker fra en fraktion, men undertiden kan fraktioner indgå alliancer med andre, så du kan møde flere end en fraktion som modstander eller allieret i et scenarie.

## 1.2. Find rundt

Når Wesnoth først startes vises først en baggrund og en kolonne af knapper der kaldes for hovedmenuen. Knapperne virker kun med en mus. For du utålmodige anbefaler vi at du klikker på "Sprog"-knappen for at indstille dit sprog; herefter klikkes på "Prøvespil" for at lære de basale ting; herefter kan du spille kampagnen "To brødres sagn" ved at klikke på "Kampagner"-kanppen og vælge den fra listen.

Vejledning
  Prøvespillet er et ægte, men simpelt spil som viser nogle af de basale ting du skal vide for at kunne få fornøjelse af spillet. At vinde eller tabe er ikke vigtigt i dette prøvespil, men det er, at lære hvordan det skal gøres. Klik på prøvespilsknappen for at begynde. I prøvespillet har du rollen som den unge prins Konrad eller prinsesse Li'sar, der lærer fra den ældre og mere erfarne troldmand Delfador - vær opmærksom ellers kan han finde på at gøre dig til en salamander.
Kampagne
  Wesnoth er primært skabt til at spille en række kampagner. Kampagner er en række af forbundne scenarier. Klik på denne knap for at starte en ny kampagne. De bliver præsenteret for en række tilgængelige kampagner (flere kan hentes hvis du ønsker det). Vælg din kampagne og tast O.k. for at begynde eller afbryd for at vende tilbage til hovedmenuen. Hver kampagne har et sværhedsniveau: Nem, mellem (normal) og svær. Vi anbefaler mellem da dette niveau er udfordrende, men ikke svært. Du kan ikke ændre sværhedsgraden under spillet. I tilfælde af at du har specielt svært ved at komme igennem på nem kan vejledningen Grundlæggende strategi hjælpe dig. Når du har valgt sværhedsniveauet starter du med det første scenarie i kampagnen.
Flerspiller
  Tryk på denne knap for at spille et enkelte scenarie mod en eller flere modstandere. Du kan spille over internettet eller på din egen computer mod computermodstandere eller andre spillere. Når du vælger denne knap vil et dialogbillede komme frem og give dig mulighed for at vælge hvordan du vil spille scenariet. For at lære mere så se eventuelt scenarier.
Hent
  Tryk på denne knap for at hente et tidligere gemt spil. Du får en liste over de tidligere gemte spil. Vælg spillet og tast o.k. for at hente det og fortsætte, eller vælg afbryd for at vende tilbage til hovedmenuen. Hvis du ønsker at se spiltrækkene igen så afkrydse spil igen boksen. Det hentede spil vil gentage alle dine træk fra starten af spillet, mens du kigger.
Udvidelsesmoduler
  Tryk på denne knap for at gå til indholdsserveren hvor en mængde indhold skabt af brugerne ligger klar til dig. Blandt de tilgængelige til er en hel del kampagner, flerspiller æraer (der definerer fraktioner til flerspiller spil) og flerspillerkort. Med "Fjern udvidelsesmoduler" knappen kan du fjerne dem igen når du ikke vil bruge dem mere.
Sprog
  Tryk på denne knap for at vælge dit sprog, og tryk på O.k. for at anvende sproget, eller afbryd for at fortsætte med det allerede valgte sprog. Den første gang Wesnoth startes, er standardsproget engelsk eller dit systems lokale sprog hvis det kan bestemmes, men så snart du har ændret det, vil det begynde i dit valgte sprog.
Indstillinger
  Tryk her for at ændre standardindstillingerne.
Rulletekster
  Tryk på denne knap for en liste over de væsentligste bidragydere til Wesnoth. Du kan ofte snakke med dem via irc på irc.freenode.org:6667 på #wesnoth.
Afslut
  Tryk på denne knap for at lukke Wesnoth.
Hjælp
  Tryk på denne knap for at åbne den integrerede hjælp inde i spillet. Den vil give dig oplysninger om enheder og andre spilrelevante informationer. Det meste er behandlet i denne manual.
Mere
  Tryk på denne knap for at læse det næste lille tip fra "Wesnoths krøniker".
Kuvert
  Klik på denne knap (ikonet ligner en kuvert) for at åbne et vindue hvor du kan sende et sammendrag af dine spil, hvilket vigtig i forbindelse med tilpasning af kampagnesværhedsgraden. Denne indstilling er ikke aktiv som standard og alle data bliver behandlet anonymt.

## 1.3. Spilmuligheder

Der er to grundlæggende måder at spille Kampen om Wesnoth:

- Spil en sekvens af forbundne scenarier, kendt som en kampagne, imod computeren.
- Spil et enkelt scenarie imod en computer eller en anden spiller.

### 1.3.1. Kampagner

Kampagner er sekvenser af scenarier med en forbundet historie. Typisk har en kampagne cirka 10-20 scenarier. Den væsentligste fordel ved kampagner er at de gør det muligt at udvikle din hær. Efterhånden som du afslutter hver scenarie bliver dine tilbageværende enheder gemt til brug i det næste scenarie. Hvis du vælger ikke at benytte en enhed i et scenarie føres den videre til det næste scenarie, så du mister ikke enheder du ikke anvender.

Kampagnen er den primære måde Wesnoth er skabt til at blive spillet, er sikkert også den sjoveste, og den anbefales til nye spillere som ønsker at lære spillet at kende.

### 1.3.2. Scenarier

Et enkelt scenarie tager omkring 30 minutter til 2 timer at spille færdig. Det er den hurtigste måde at spille på, men dine enheder gemmes ikke og du kan ikke bruge kampagneenehder. Du kan spille scenarier imod computeren eller imod andre spillere enten over internettet eller på din egen computer. Scenarier kan tilgås igennem "Flerspiller"-knappen på hovedmenuen.

Normalt spilles spil med andre spillere via internettet (du kan også afvikle dem via din egen LAN, hvis du har en). Alle disse spil koordineres via Wesnoth flerspillerserveren. Disse spil kan vare fra 1 til 10 timer, afhængig af hvor mange spillere der er (og størrelsen af kortet). Den gennemsnitlige tid er mellem 3 og 7 timer. Spillene kan gemmes og hentes lige så mange gange du ønsker det. Så det er muligt, at have et spil der varer 1 eller 2 uger, selvom selve spiltiden kun er nogle få timer. Du kan ikke medtage dine enheder i fælles spil fra et scenarie til et andet, så opbygning af din hærs styrke er kun muligt indenfor scenariets rammer.

Der er flere muligheder når du har valgt "Flerspiller"-knappen:

#### 1.3.2.1. Tilslut officiel server

Denne tilslutning forbinder dig med den officielle server. Du kommer til lobbyen hvor du kan oprette spil og hvor mange andre spil allerede er oprettet og måske også nogle spillere som allerede venter på at slutte sig til et nyt spil.

#### 1.3.2.2. Tilslut til vært/server

Dette valg åbner en dialogboks, hvor du kan indtaste adressen på den maskine du ønsker at tilslutte dig. I denne dialogboks er der også en knap "Vis liste" som viser en liste over officielle servere, som kan bruges som reserve, hvis hovedserveren ikke er tilgængelig.

En næsten fuldstændig liste over officielle og brugeropsatte servere kan ses på denne internetside: Flerspillerservere.

For at kunne afvikle spil med flere spillere uden brug af en ekstern flerspillerserver, skal du selv starte serveren, som normalt hedder wesnothd. Herefter skal du forbindes med din egen maskine via indtastning af 127.0.0.1 i Tilslut til vært/server. Hvis du afvikler et spil, er det nødvendigt at andre spillere kan forbinde sig via port 15000 ved brug af TCP. Hvis du er bag en brandmur, er det sikkert nødvendigt at ændre din brandmurs indstillinger for at tillade indgående forbindelser til port 15000, og fortælle din brandmur at den skal videresende denne trafik til maskinen som afvikler spillet. Det bør ikke være nødvendigt at ændre brandmuropsætninger for at slutte sig til spil der afvikles via en offentlig server eller af en anden spiller.

#### 1.3.2.3. Lokalt spil

Dette punkt starter et spil på din egen computer. Du kan enten bruge den som et spil, hvor alle skiftevis spiller på den samme computer. Den form for spil vil vare cirka lige så lang tid som et spil på nettet. Eller du kan spille et scenarie mod computermodstandere fremfor andre personer. Det kan være en god måde at blive fortrolig med de forskellige kort som bruges i flerspiller før du møder rigtige modstandere. Det kan også være en simpel måde at få kendskab til de enkelte evner hos enheder fra forskellige fraktioner ved at vælge hvilken fraktion du ønsker at spille og hvilken fraktion dine modstandere skal have i disse spil. Selvfølgelig kan du også blande begge formål i et spil. Det vil sige: Spille sammen med en ven mod en computermodstander.

### 1.3.3. Spilskærmen

Uanset om du spiller et scenarie eller en kampagne, så er det grundlæggende design for spilskærmen det samme. Hovedparten af skærmen viser et kort. Kortet er det sted hvor alle kamphandlingerne foregår. Omkring kortet er forskellige elementer som giver værdifuld information vedrørende spillet og som beskrives mere udførligt i det følgende.

På toppen af skærmen fra venstre mod højre er de følgende muligheder:

1. Menuknap
2. Aktionknapper
3. Rundetæller (nuværende runde/maksimalt antal runder)
4. Dit guld
5. Landsbyer (dine landsbyer/total antal landsbyer)
6. Antal enheder du har
7. Din vedligeholdelse
8. Din indtægt
9. Nuværende tid eller tid tilbage (i tidsindstillede flerspiller spil)
10. Nuværende hex position (x-koordinat, y-koordinat)
11. Nuværende hex type

Til højre på skærmen er der fra top til bund:

1. Fuldt kort, skaleret
2. Indikation af tidspunkt på dagen
3. Enhedsprofil for sidst valgt enhed
4. Afslut runde knap

### 1.3.4. Rekrutter og tilbagekald

Når du første gang vælger et scenarie eller en kampagne, vil du kun have nogle få enheder på kortet. En af disse vil være din kommandør (identificeret af en lille kroneikon). Din kommandør er normalt placeret i en borg på et specielt felt kaldet for borgtårnet. Når din kommandør er på et borgtårn (ikke kun dit eget, men også erobrede fjendtlige borgtårne) og du har nok guld, så kan du rekruttere enheder til din hær. I senere scenarier kan du tilbagekalde erfarne enheder, som har overlevet tidligere scenarier. Herfra kan du begynde at opbygge din hær, der skal besejre fjenden.

Den første ting du sikkert vil gøre er at rekruttere din første enhed. Tast `Ctrl-R` (eller højreklik på et tom borgfelt og vælg "Rekrutter") og du vil kunne rekruttere en enhed fra en tilgængelig liste. Hver rekruttering bliver placeret på et tomt borgfelt. Når du har fyldt borgen kan du ikke rekruttere flere før de allerede rekrutterede enheder har flyttet sig. Din modstanders kommandør er på samme måde placeret på sit borgtårn og vil begynde sin rekruttering — så nøjes ikke med bare at kigge på scenariet. Der er et slag som skal vindes.

Ved afslutningen på hvert scenarie, bliver alle dine enheder automatisk gemt. Ved begyndelsen på det næste scenarie kan du tilbagekalde dem på samme måde som du rekruttere nye enheder. Tilbagekaldte enheder er ofte mere erfarne end nye rekrutter og derfor ofte et bedre valg.

### 1.3.5. Din hær

Alle spil anvender de samme soldater, kaldet enheder. Hver enhed kendes på sin race, niveau, og klasse. Hver enhed har styrker og svagheder, baseret på sin modstandskraft, nuværende terræn og niveau. Alle detaljer kan ses i spilhjælpen.

### 1.3.6. Liv og død - erfaring

Efterhånden som dine tropper opnår kamperfaring, vil de lære flere færdigheder og bliver stærkere. De vil også dø i kamp, så du vil få behov for at rekruttere og tilbagekalde flere enheder når det sker. Men vælg omhyggeligt, for hver enhed har sine styrker og svagheder, som en snu modstander hurtigt vil udnytte.

### 1.3.7. Sejr og nederlag

Vær speciel opmærksom på missionsmålene der vises i starten af hver scenarie. Du opnår normalt sejr ved at dræbe alle fjendtlige leder, og taber normalt hvis din egen leder bliver dræbt. Men de enkelte scenarier kan have andre sejrskrav - at få din leder til et bestemt sted, at redde nogen, eller løse en gåde, eller holde ud mod en belejring indtil et bestemt antal runder er passeret.

Når du vinder et scenarie, vil kortet blive gråligt og Afslut runde-knappen vil ændre sig til Afslut scenarie. Du kan nu foretage ting som ændring af dine gem-indstillinger eller (hvis du spiller flerspiller) snakke med de andre spillere før du trykker på tasten for at fortsætte.

### 1.3.8. Guld

Din hær kæmper ikke gratis. Det koster dig guld at rekruttere enheder og guld til at holde dem tilfredse. Du begynder hvert scenarie med guld overført fra det tidligere scenarie (dog har hvert scenarie et minimum af guld du starter med, hvis du ikke havde dette minimum ved afslutning af forrige scenarie starter ud med dette) og du kan opnå ekstra ved hurtigere at nå scenariets mål, og igennem et scenarie, ved at kontrollere landsbyer. Hver landsby du kontrollerer giver dig 2 guldstykekr i indtægt per runde. Når et scenarie starter op er det ofte en god ide at kontrollere så mange landsbyer som muligt, så du er sikker på at du har nok til at kunne føre krig med. Du kan se din nuværende guldbeholdning og indtægt i toppen af skærmen som beskrevet i afsnittet om spilskærmen.

### 1.3.9. Gem og hent

I begyndelsen af hvert scenarie har du valgmuligheden for at gemme scenariet. Hvis du besejres, kan du indlæse igen og forsøge dig igen. Når det er lykkedes, bliver du igen spurgt om du ønsker at gemme før det næste scenarie. Hvis du bliver nød til at afbryde midt i et scenarie, kan du gemme din runde og indlæse herfra senere. Husk at en god Kampen om Wesnoth-spiller aldrig behøver at gemme under et scenarie. De fleste begyndere har dog en tendens til at gøre det ret ofte.

## Kapitel 2. Spil

## 2.1. Kontrol

Dette er standardkontroltasterne. Du kan ændre dem efter din smag ved brug af præferencemenuen.

Tabel 2.1. Kontrol og genvejstaster

F1 | Hjælp til Kampen om Wesnoth
Piletaster | Rul
Venstreklik | Vælg enhed, bevæg enhed
Højreklik | Hovedmenu, afbryd aktion
Centerklik | Centrer på museposition
Afbryd | Forlad spil, forlad menu, afbryd besked
Ctrl-r | Rekrutter enhed
Ctrl-alt-r | Gentag sidste rekruttering
Alt-r | Tilbagekald enhed
u | Fortryd sidste bevægelse (kun deterministiske bevægelser kan fortrydes)
r | Omgør bevægelse
m | Send besked til anden spiller (i flerspiller)
ctrl-m | Send besked til dine allierede (i flerspiller)
Alt-m | Send besked til alle i spiller (i flerspiller)
Alt-c | Vis snaklog
n | Skift mellem enheder som har bevægelse tilbage
N | Skift mellem enheder som har bevægelse tilbage, i omvendt rækkefølge
Mellemrum | Afslut enhedens runde og skift til næste enhed som har bevægelse tilbage
Skift-mellemrum | Får den nuværende valgte enhed til at blive i position (og stopper dens bevægelse)
Ctrl-mellemrum | Afslut denne spillers runde
Ctrl-v | Vis fjendtlige bevægelser (hvor fjenden kan flytte næste runde)
Ctrl-b | Vis potentielle fjendtlige bevægelser, hvis dine enheder ikke var på kortet
Ctrl-j | Vis scenarie mål
Ctrl-f | Skift mellem fuldskærm/minimiseret skærm
Ctrl-a | Slå til/fra forøget spilhastighed
Ctrl-g | Til/fra gitter
Ctrl-c | Ryd etiketer på skærmen
Ctrl-s | Gem spil
Ctrl-o | Hent spil
Ctrl-p | Gå til indstillingsmenuen
Ctrl-q | Forlad spillet
/ | Søg (find mærke eller enhed via navn)
t | Fortsæt afbrydt enhedsbevægelse
+ | Zoom ind
- | Zoom væk
0 | Sæt zoom til standard
Ctrl-n | Omdøb enhed
1-7 | Vis hvor langt den valgte enhed kan bevæge sig i så mange runder
l | Gå til lederenhed
d | Beskriv nuværende enhed
Ctrl-g | Til/fra gitter
S | Opdater sløring nu
D | Udsæt sløringsopdatering
Alt-l | Tilføj en tekstlabel til et terrænfelt
Ctrl-l | Sæt holdmærkat
Alt-s | Vis statustabel
s | Vis statistik
Alt-u | Vis enhedliste
Ctrl-alt-m | Spillydeffekter til/fra
: | Kommandovalg

## 2.2. Guld

Hver side tildeles en sum guldstykker som startbeholdning og modtager 2 guldstykker per runde, plus 1 yderligere for hver landsby siden kontrollerer. I en kampagne udgør guldbeholdningen 80 % af det guld du afsluttede det tidligere scenarie med eller hvis højere et minimumsbeløb defineret at scenariet; der dog normalt er mindre efterhånden som sværhedsgraden forøges.

### 2.2.1. Rekruttering og tilbagekaldelse

Den væsentligste brug af guld er til at opbygge din hær ved at rekruttere nye enheder eller tilbagekalde enheder fra tidligere scenarier i en kampagne. Enheder kan rekrutteres eller tilbagekaldes når lederen står på et borgtårn, hvis borg har mindst et ledigt felt.

- Højreklik på et tomt borgfelt og vælg Rekruttér for at rekruttere nye enheder fra den viste liste. Prisen for at rekruttere varierer med enheden, men er normalt mellem 10 og 20 guldstykker.
- Højreklik på et tomt borgfelt og vælg Tilbagekald for at tilbagekalde enheder fra tidligere scenarier. Tilbagekaldelse koster 20 guldstykker per enhed. Se Enhedstilbagekaldelse for yderligere information.

### 2.2.2. Vedligeholdelse

Hver enhed har en vedligeholdelsesomkostning. Denne svarer normalt til enhedens niveau, medmindre enheden har "Loyal"-karaktertrækket (se nedenfor). Enheder som ikke oprindeligt er blevet rekrutteret - f.eks. lederen eller dem som melder sig frivilligt - har normalt loyal-karaktertrækket. Vedligeholdelse betales kun hvis den totale sum er større end antallet af landsbyer under kontrol. Den betalte vedligeholdelse udgør forskellen mellem antallet af landsbyer og vedligeholdelsesomkostningen.

### 2.2.3. Indkomst

Så formlen for at beregne indkomsten per år er

    2 + villages - maximum(0, upkeep - villages)

hvor vedligeholdelse svarer til summen af niveauet på alle dine ikke-loyale enheder.

Hvis vedligeholdelsesomkostningen er større end antallet af landsbyer+2 begynder spilleren at miste guld, hvis den er den samme, er der ingen indtægt eller tab.

## 2.3. Enheder

Kampen om Wesnoth har hundreder af enhedstyper, som er karakteriseret ved mange variabler. Derudover har individuelle enheder specifikke karaktertræk som gør dem forskellig fra andre enheder af samme type. Endelig kan kampagnedesignere tilføje unikke enheder til deres kampagne for yderligere at øge mulighederne for spillerne.

De grundlæggende egenskaber for en enhed udgøres af liv (L), antallet af bevægelsespoint, og våbene enheden kan anvende samt den skade den giver. Herudover har enhederne også andre karateristika, så som sindelag og specielle evner, som beskrives mere detaljeret nedenfor.

### 2.3.1. Sindelag

Hver enhed har et sindelag: Hæderlig, neutral eller kaotisk. Sindelag påvirker hvordan enheder reagerer på forskellige tider af dagen. Neutrale enheder er upåvirket af tidspunktet på dagen. Hæderlige enheder gør mere skade om dagen og mindre skade om natten. Kaotiske enheder gør mere skade om natten og mindre skade om dagen.

De to »dag« og »nat« faser adskilles via morgen, eftermiddag og første vagt, anden vagt, af solens position og månen i grafikken over dagen.

Den følgende tabel viser effekten af skade uddelt af hæderlige og kaotiske enheder alt efter tid på dagen:

Tabel 2.2. Tid på dagen og skade

Runde | Billede | Dagfase | Hæderlig | Kaotisk
--- | --- | --- | --- | ---
1 |  | Morgengry | — | —
2 |  | Dag (morgen) | +25 % | -25 %
3 |  | Dag (eftermiddag) | +25 % | -25 %
4 |  | Skumring | — | —
5 |  | Nat (første vagt) | -25 % | +25 %
6 |  | Nat (anden vagt) | -25 % | +25 %
Speciel |  | Under jorden | -25 % | +25 %

Husk at nogle scenarier foregår under jorden, hvor det er endeløst nat!

For eksempel: En kamp mellem en hæderlig enhed og en kaotisk enhed hvor begge har en grundskade på 12. Ved morgengry og skumring vil de begge give 12 point skade hvis de rammer. Om morgenen og eftermiddagen, vil den hæderlige enhed gøre (`12 * 1,25`) eller 15 point skade, mens den kaotiske enhed vil gøre (`12 * 0,75`) eller 9 point skade. Ved første og anden vagt vil den hæderlige enhed gøre 9 point skade mod den kaotiske enheds 15 point skade.

Hvis en tilsvarende neutral enhed var i kamp ville den altid uddele 12 skade uanset tidspunkt på dagen.

### 2.3.2. Karaktertræk

Enheder har karaktertræk som afspejler sider af deres karakter. Karaktertræk tildeles tilfældigt når en enhed oprettes. De fleste enheder modtager to karaktertræk.

De mulige karaktertræk for de fleste enheder er som følger:

Intelligens
  Intelligente enheder skal bruge 20 % mindre erfaring end sædvanligt for at blive forfremmet (trolde kan ikke få dette karaktertræk. Intelligente enheder kan være meget brugbare i begyndelsen af en kampagne da de avancerer hurtigere til højere niveauer. Senere i en kampagne er Intelligens ikke nær så brugbart, da MNF ikke er en så væsentlig ændring som at stige et niveau. Hvis du har mange enheder på maksimalt niveau, kan du eventuelt tilbagekalde enheder med mere egnede karaktertræk.
Hurtig
  Hurtige enheder har 1 ekstra bevægelsespoint, men 5 % mindre liv end normalt. Hurtig er det mest iøjnefaldende karaktertræk, specielt hos langsommere enheder så som trolde og tungt infanteri. Enheder med hurtig karaktertrækket har ofte stærkt forøget mobilitet i svært fremkommeligt terræn, hvilket kan være vigtigt at overveje, når du placerer dine tropper. Hurtige enheder er ikke nær så modstandsdygtige som enheder uden dette karaktertræk, og er derfor ikke nær så gode til at holde stillinger.
Ukuelig
  Ukuelige enheder har 4 liv og 1 liv ekstra per niveau end normalt. Ukuelige enheder er brugbare på alle tidspunkter i en kampagne, og det er et nyttig karaktertræk for alle enheder. Ukuelig er ofte mest egnet som et karaktertræk, når den indgår hos en enhed, som har en kombination af få liv, godt forsvar, eller høj modstandskraft. Ukuelige enheder er specielt egnede til at holde strategiske positioner over for modstanderne.
Stærk
  Stærke enheder gør 1 mere skade for hvert vellykket slag i nærkamp og har 1 liv mere. Selv om dette karaktertræk er brugbart for alle nærkampsenheder, så er stærk mest effektiv for enheder, som har mange angreb så som en elverkæmper. Stærke enheder kan være meget brugbare, når en ekstra styrke er alt der skal bruges for at gøre et angreb dødeligt.

Der er også nogle karaktertræk som kun tildeles visse enheder eller kun til enheder af en bestemt race. Disse er:

Behændig
  Behændige enheder giver 1 mere i skade for hvert succesfuldt skud med en bue. Behændighed er et karaktertræk som kun indehaves af elvere. Elverne er kendt for deres overnaturlige elegance og store færdighed med buen. Nogle er dog, begavet ned et naturtalent, der overgår deres brødre. Disse elvere giver et ekstra skadespoint med hver pil.
Sund
  Kendt for deres vitalitet, nogle dværge er mere solidt bygget end andre og kan hvile, selv når de er på farten. Sunde enheder har 2 flere liv end normalt, og får 2 ekstra liv helbredt efter hver runde de ikke kæmper.
Frygløs
  Udsættes ikke for en negativ angrebsbonus under ikke favorable tider af dagen (Trolde, gående lig).

Der er også nogle karaktertræk som ikke tildeles tilfældigt. Disse karaktertræk kan enten tildeles af en scenariedesigner eller tildeles altid baseret på enhedstypen:

Loyal
  Loyale enheder koster ikke vedligeholdelse. De fleste enheder koster vedligeholdelse ved afslutning af hver runde, som svarer til deres niveau. Loyale enheder har ikke denne omkostning. I kampagner kan udvalgte enheder finde på at tilslutte sig dine styrker af egen fri vilje. Disse enheder er markeret med loyal karakteregenskaben. Selvom de kan kræve penge for at blive tilkaldt, har de ingen vedligeholdelsesomkostning. Dette kan gøre dem uvurderlige i en lang kampagne, hvor der ikke er adgang til store mængder guld. Denne egenskab gives aldrig til rekrutterede enheder, så det er uklogt at fjerne sådanne enheder eller at sende dem ud i en tåbelig død.
Udød
  Udøde enheder er immune overfor gift, bloddræning og pest virker heller ikke på dem. Udøde kroppe har normalt »udød« som deres eneste karaktertræk. Da udøde enheder er kroppe af døde, der er tilbagekaldt for at kæmpe igen, har gift ingen effekt på dem. Det kan gøre dem uvurderlige, når der skal håndteres fjender som bruger gift i forbindelse med deres angreb.
Mekaniske
  Mekaniske enheder er immune overfor gift, bloddræning og pest virker heller ikke på dem. Mekaniske enheder har normalt »Mekaniske« som deres eneste karaktertræk.

### 2.3.3. Specielle evner

Nogle enheder har specielle angreb. De er vist nedenfor:

Snigangreb
  Når det bruges offensivt yder dette angreb dobbelt skade, hvis der er en fjende på den modsatte side af enheden og denne enhed ikke er paralyseret (det vil sige gjort til sten).
Bersærk
  Uanset om det bruges offensivt eller defensivt, så fortsættes en kamp til en af parterne dør, eller 30 runder af angreb er foretaget.
Storm
  Når brugt offensivt yder dette angreb dobbelt skade til modstanderen. Det gør også, at enheden selv modtager dobbelt skade fra modstanderens modangreb.
Dræn
  Denne enhed dræner livsenergi fra levende enheder, den helbreder sig selv med halvdelen af det drænede (nedrundet).
Initiativ
  Denne enhed slår altid først med sit angreb, selv om den forsvarer sig.
Magisk
  Dette angreb har altid en 70 % chance for at ramme uanset den angrebne enheds forsvar.
Skarpskytte
  Hvis anvendt offensivt, har dette angreb en træfsikkerhed på mindst 60 %.
Pest
  Når en enhed dræbes med med et pestangreb bliver denne enhed erstattet af et Gående lig på den samme side som enheden, der har pestangrebet. Dette gælder ikke for udøde eller enheder i landsbyer.
Gift
  Dette angreb forgifter ofret. Forgiftede enheder taber 8 liv per runde, indtil de bliver kureret eller når ned på 1 liv. Gift kan ikke, af sig selv, dræbe en enhed.
Langsom
  Dette angreb gør ofret langsomt indtil det afslutter en runde. Langsom halverer den skade der medfølger af et angreb og et offers bevægelsesomkostningfordobles. En enhed, som er gjort langsom, vil have en lille ikon på dens informationssidepanel, når den vælges.
Sten
  Dette angreb gør målet til sten. Enheder, der er gjort til sten, kan ikke bevæge sig eller angribe.
Sværm
  Antallet af denne slags angreb falder når enheden er såret. Antallet af angreb er proportionalt med % af liv/maksimal liv enheden har. For eksempel vil en enhed, der har 3/4 af sit maksimale liv have 3/4 af sine normale angreb.

### 2.3.4. Evner

Nogle enheder har karaktertræk som enten direkte eller påvirker andre enheder, eller som har en effekt på hvordan denne enhed indgår sammen med andre enheder. Disse karaktertræk er listet nedenfor:

Baghold
  Denne enhed kan gemme sig i skoven og forblive uset af fjender. Fjendtlige enheder kan ikke se eller angribe denne enhed, så længe den opholder sig i skoven, med mindre de har en enhed ved siden af den. En fjendtlig enhed som opdager denne enhed mister med det samme alle sine tilbageværende bevægelsespoint.
Skjul
  Denne enhed kan gemme sig i landsbyer (med undtagelse af havlandsbyer) og forblive uset af dens fjender, med undtagelse af dem som står nærved. Fjendtlige enheder kan ikke se denne enhed så længe den opholder sig i en landsby, med mindre de står ved siden af enheden. Enhver fjendtlig enhed som opdager denne enhed mister straks alle tilbageværende bevægelsespoint.
Kurerer
  En kurer kan kurere en enhed for gift. Bemærk dog at enheden ikke vil modtage nogen form for ekstra helbredelse, i den runde den bliver kureret for giften.
Helbreder +4
  Tillader enheden at helbrede enheder ved dens side i starten af hver runde. En enhed som bliver behandlet af denne helbreder opnår op til 4 liv per runde, eller også stopper en forgiftningseffekt for den aktuelle runde. En forgiftet enhed kan ikke helbredes for sin gift af en healer, og må søge behandling i en landsby, eller fra en enhed som har denne evne.
Helbreder +8
  Denne enhed bruger magisk naturmedicin til at helbrede enheder hurtigere end det ellers normalt er muligt på slagmarken. En enhed som bliver behandlet af denne helbreder opnår op til 8 liv per runde, eller også stopper en forgiftningseffekt for den aktuelle runde. En forgiftet enhed kan ikke helbredes for sin gift af en healer, og må søge behandling i en landsby eller fra en enhed som har denne evne.
Oplyser
  Denne enhed oplyser det omkringliggende område, hvilket gør at hæderlige enheder kæmper bedre og lyssky enheder kæmper dårligere. Alle enheder tæt på denne enhed vil kæmpe som om, at det er tusmørke, når det er nat, og som om, at det er dag, når det er tusmørke.
Lederskab
  Denne enhed kan lede venlige enheder som er tæt på, hvilket får dem til at kæmpe bedre. Nærstående enheder af lavere rang vil gøre større skade i kamp. Når en enhed nærved, af lavere rang, og på samme side som en enhed med lederskab indgår i kamp, går enhedens angreb 25 % mere skade ganget med forskellen i deres niveau.
Natsløring
  Denne enhed bliver usynlig om natten. Fjendtlige enheder kan ikke se denne enhed om natten, med mindre de har enheder ved siden af. Enhver fjendtlig enhed som opdager denne enhed mister straks alle tilbageværende bevægelsespoint.
Regenererer
  Enheden vil helbrede 8 liv per runde hos sig selv. Hvis enheden forgiftes, vil den i steden for helbredelsen af 8 liv kurere sig selv for giften.
Stifinder
  Denne enhed er uddannet i at bevæge sig forbi fjender hurtigt, og den ignorerer alle fjenders kontrolzoner.
Fasthed
  Denne enheds modstandskraft fordobles, op til et maksimum af 50 %, når den forsvarer. Sårbarheder påvirkes ikke.
Dykke
  Denne enhed kan gemme sig i dybt vand og forblive uset af fjender. Fjendtlige enheder kan ikke se denne enhed så længe den opholder sig dybt under overfladen, med mindre de står ved siden af enheden. Enhver fjendtlig enhed som opdager denne enhed mister straks alle tilbageværende bevægelsespoint.
Teleport
  Denne enhed kan teleportere mellem to venligsindede landsbyer, hvis den bruger en af dens runder.

### 2.3.5. Erfaring

Enheder tildeles erfaring når de har været i kamp. Når erfaringen bliver stor nok, stiger de et niveau og bliver stærkere. Den værdi erfaringsværdi der opnåes i kamp afhænger af niveauet på den fjendtlige enhed og resultatet af slaget: Hvis en enhed dræber sin modstander, modtages 8 erfaringspoint per niveau hos fjenden (4 hvis fjenden er niveau 0), mens enheder som overlever et slag uden at dræbe deres modstander tildeles 1 erfaringspoint per niveau hos fjenden. Med andre ord:

Tabel 2.3. Erfaringsbonuser for at dræbe eller kæmpe mod fjender på andre niveauer

fjendtlig niveau | drabbonus | kampbonus
--- | --- | ---
0 | 4 | 0
1 | 8 | 1
2 | 16 | 2
3 | 24 | 3
4 | 32 | 4
5 | 40 | 5
6 | 48 | 6

### 2.3.6. Tilbagekald af enheder

Efter du har gennemført et scenarie, vil alle dine overlevende enheder være tilgængelig for tilbagekaldelse i det næste scenarie. Du kan ikke bevæge eller angribe med en enhed i samme runde som du har tilbagekaldt den. En tilbagekaldt enhed beholder sit tidligere niveau, erfaringspoint, (undertiden) magiske udstyr de har fået, og starter med fuld liv.

## 2.4. Bevægelse

Et klik på en enhed viser alle de steder enheden kan bevæge sig til i dens nuværende runde. Dette gøres ved at gøre steder der ikke kan nåes grå (ved at trykke på tasterne 2-7 vises de felter som kan nåes i de følgende runder). Mens du er i denne indstilling vil du kunne, ved at føre musen, hen over et felt kunne se hvilken vej din enhed vil følge mod dette felt samt ekstra informationer om forsvarsbonusser for din enhed på det felt og hvis det tager længere tid en 1 runde, det antal runder som vil gå før din enhed kommer frem. Hvis du ikke ønsker at flytte enheden kan denne indstilling afbrydes ved at vælge en anden enhed (ved at klikke på denne nye enhed eller ved brug af `n` eller `N`-tasten) eller ved at højreklikke (kommandoklik på en Mac) overalt på kortet. sfærer øverst på enhedens energibar giver en hurtig indikation af hvilke af dine enheder som allerede har bevæget sig eller om de fortsat kan bevæge sig i den nuværende runde.

Hvis du vælger at bevæge den valgte enhed så tryk på det felt du ønsker at gå til og din enhed vil bevæge sig imod målet. Hvis du vælger en destination som er længere væk end du kan nå i en runde, så bevæger enheden sig så langt den kan nå i den indeværende runde og går i gå til-indstilling. I gå til-indstilling vil din enhed fortsætte mod målet i de efterfølgende runder. Du kan nemt fortryde gå til bevægelser i begyndelsen af den næste runde. Du kan også ændre en enheds destination ved at vælge enheden og udpege en ny destination eller klikke på enheden igen og afbryde gå til.

Hvis du flytter en enhed ind i en landsby, som er neutral eller ejet af fjenden, overtager du ejerskabet af landsbyen, og din enheds bevægelsesmuligheder afsluttes for denne runde.

De fleste enheder har en form for kontrolzone som influerer på de felter som din enhed kan nå og de veje som dine enheder kan vælge. Disse begrænsninger reflekteres automatisk visuelt på kortet når du skal bevæge din enhed. Konsekvens for efterfølgende runder vises også.

### 2.4.1. Kontrolzone

En enheds kontrolzone omfatter de seks felter umiddelbart omkring den, og enheder som bevæger sig ind i en fjendtlig kontrolzone er tvunget til at stoppe. Enheder med stifinder-evnen ignorerer fjendtlige kontrolzoner og er i stand til at bevæge sig igennem dem frit uden at blive stoppet. Niveau 0 enheder er for uerfarne til at kunne oparbejde en kontrolzone og alle enheder kan derfor bevæge sig frit omkring en niveau 0 enhed.

### 2.4.2. Sfærer

Ovenpå energibaren, der er vist ved siden af hver enhed, er der en sfære. For enheder du kontrollerer, er denne sfære:

grøn, hvis du kontrollerer enheden og den ikke har bevæget sig i indeværende runde,

gul, hvis den er blevet flyttet, men stadig kan flytte yderligere eller angribe,

rød, hvis du kontrollerer enheden, men den har brugt alle sine bevægelsespoint i indeværnede runde, eller

blå, hvis enheden er en allieret du ikke kontrollerer.

Fjendtlige enheder har ingen sfære over deres energibar.

### 2.4.3. Ellipsper, holdfarver, og helteikoner

Under hver enhed vil der normalt være en farvet ellipse eller base. Farven viser holdet; i et kampagnespil, er menneskesidens farve rød. Holdfarven vil også vise sig som en del af enhedens klædedragt, eller måske på et skjolds insignie.

Normalt vil ellipsen være fuldstændig. På niveau 0 enheder vil du se en ellipse som er striplet. Dette viser at enheden ingen kontrolzone har.

Nogle kampagner anvender en stjerneformet base som tegn på ledere og helte (enheder som på en eller anden måde er specielle og for eksempel ikke må dø under scenariet); andre har en sølvkroneikon over energibjælken for at markere en helt. Andre har ingen speciel markering af helte. Hvilken (hvis nogen overhoveder) der anvendes er et stilvalg som overlades til kampagnedesignerne.

## 2.5. Kamp

Hvis du bevæger dig hen til en fjendtlig enhed kan du angribe denne. Klik på din enhed og klik på den fjende du ønsker at angribe - dette vil få et vindue frem med yderligere valgmuligheder for kampen. Hver enhed har et eller flere våben den kan angribe med. Nogle våben, så som sværd, er nærkampsvåben, og nogle våben, så som buer, er afstandsvåben.

Hvis du angriber med et nærkampsvåben, vil fjenden du angriber være i stand til at anribe tilbage med sit nærkampsvåben. Hvis du angriber med et afstandsvåben, vil fjenden være i stand til at angribe tilbage med sit afstandsvåben. Hvis en fjende ikke har et våben af samme slags som du angriber med, kan de ikke angribe tilbage og forvolde skade på dig i den kamp.

Forskellige typer af angreb gør forskellig slags skade og et forskelligt antal slag kan udføres med hvert våben. For eksempel gør en elverkriger 5 point skade med sit sværd hver gang han rammer, og han kan slå 4 gange med sværdet i en runde. Dette skrives som 5-4 som betyder 5 skade per ramt slag og 4 slag i alt.

Alle enheder har en sandsynlighed for at blive ramt som er afhængig af det terræn de står på. For eksempel vil enheder i borge og landsbyer have en lavere sandsynlighed for at blive ramt og det samme gør sig gældende for elver i skovterræn. For at se en enheds forsvarskarakteristika (sandsynligheden for ikke at blive ramt) på forskellig terræn så klik på enheden og før musen hen over det terræn du er interesseret i, så vil sandsynligheden stå som et procenttal i statuspanelet samt over terrænfeltet.

Du kan opnå yderligere information, inklusiv sandsynligheden for at angriberen og forsvareren vil blive dræbt, ved at klikke på "Skadeberegnings"-knappen i kampvinduet.

### 2.5.1. Angrebstyper

- Klinge: Våben med en skarp kant, som anvendes til at slå stykker af kød fra fjenden. For eksempel: daggert, scimitar, sabel, hestedragekløer.
- Stikvåben: Våben med en skarp spids og enten et langt håndtag eller et missil, som bruges til at gennemtrænge fjendens krop og skade de indre organer. For eksempel: Ridder eller infanteri med pike eller pil.
- Slag: Våben uden hverken en skarp spids eller en skarp kant, men stærk nok til at knuse en fjendes knogler. Eksempler: Morgenstjerne, stav, troldenæve.
- Kulde: Våben som anvender kulde eller is som et missil. For eksempel: En troldmands iskugle.
- Ild: Våben som anvender ild til at riste fjenden. For eksempel: En hestedrages ildånde.
- Magisk: Et angreb som opløser den magi som holder liv i zombier, spøgelser og andre udøde skabninger. Eksempel: En hvid troldmands magiske angreb.

### 2.5.2. Modstandskraft

Hver enhed er mere eller mindre sårbar over for forskellige angrebstyper. 6 tal i enhedens beskrivelse viser styrker og svagheder for enheden mod de 6 angrebstyper. Et positiv modstandstal indikerer at enheden vil modtage mindre skade fra angrebstypen. Et negativ tal indikerer at enheden er speciel modtagelige for denne angrebstype.

Eksempler: Hestedragernes skæl beskytter dem mod de fleste angrebstyper med undtagelse at stikvåben og kuldevåben. Kavaleri er normalt godt beskyttet med undtagelse af stikangreb som er deres svage punkt. Udøde er meget modstandsdygtige over for klinge og stikvåben, men meget modtagelige for stød- og magiangreb.

Ved at bruge den bedste angrebstype mod fjendtlige enheder vil du væsentlig øge dine muligheder for at dræbe dem.

## 2.6. Helbredelse

En enhed kan maksimalt helbredes med 8 liv per runde. En enhed som ikke flytter eller kæmper i en runde siges at være hvilende og vil helbredes med 2 liv. Liv gendannet via hvilende tilføjes udover liv genskabt igennem helbredelse, så det er muligt for en enhed at få gendannet op til 10 liv per runde.

Der er to grundlæggende måder en enhed kan hele:

- Hviler i en landsby. Enheden kurerer 8 liv hver runde.
- Ved at være tæt på enheder med helbrede-evnen. Antallet af liv der helbredes vises i enhedens karakteristikoversigt. Dette kan for eksempel være helbreder +4 eller helbreder +8.

### 2.6.1. Regeneration

Trolde og træsjæle har evnen til at kunne helbrede sig selv via naturlig regeneration. De vil hele 8 liv hver runde hvis de er såreet. Bemærk at da alle enheder kun kan hele 8 liv per runde, opnår de ingen ekstra fordel ved at være i en landsby eller tæt på en healer.

### 2.6.2. Gift

Nogle angreb kan give giftskade på din enhed. Når dette sker vil den forgiftede enhed tage 8 liv i skade indtil den er kureret. Gift kan kureres ved at hvile på en landsby eller være tæt på en enhed med helbrede-evnen. Enheder med hele-evnen kan alene forhindre at giften medfører skade i den aktuelle runde og ikke kurere for giften. Når giften fjernes får enheden hverken liv eller mister liv på grund af processen. En enhed kan ikke heles normalt før den er kureret for sin forgiftning.

Nogle andre fif vedrørende heling:

- En enhed kan være flere runder om at blive fuldt helet.
- Healere (naturlæger i form af elvershaman, elverdruide, elvershyde, hvid troldmand, lysets troldmand, paladin) kurerer alle enheder med sår omkring dem, så du kan hermed holde enheder tæt på slaget uden at miste dem.
- Healere kurerer ikke fjendtlige enheder.
- Healere kan ikke kurere sig selv, men se næste afsnit.
- Anvend dine healere to og to, så kan de hele hinanden hvis behovet opstår.
- Flere healere fra forskellige sider kan hele den samme enhed og dermed gøre helingsprocessen hurtigere.
- Trolde og træsjæle kan ikke regenere andre enheder.
- Trolde og træsjæle kan kurere sig selv fra gift på samme måde som en landsby kan.

## Kapitel 3. Strategi og fif

## 3.1. Grundlæggende strategi

De følgende grundlæggende kampstrategier og tip er ment som en hjælp i starten af din karriere som wesnoth-kampveteran. De mindre konkrete eksempler er løst tilknyttet "Tronarving"-kampagnen.

### 3.1.1. Smid ikke enheder væk

Send ikke sårede enheder ud i den sikre død. Når en enhed har mistet mere end halvdelen af sine liv (L), bør du seriøst overveje at række enheden tilbage i sikkerhed og enten placere den i en landsby eller overlade ham i dine naturlægers varetægt (såsom elvershamaner eller hvide troldmænd). Healere er særdeles nyttige!

Dette er af praktiske årsager: En tung såret enhed kan ikke holde en fjende tilbage eller dræbe denne. Under et angreb eller modangreb vil denne enhed ofte omkomme. Ved at sende den i døden vil dens indsamlede erfaringspoint desuden blive tabt. Rekruttering af en erstatning kan være umulig hvis lederen ikke er i sit borgtårn eller pengene er små. Selvom du kan rekruttere en erstatning, er denne ofte langt fra fronten. Derfor bør du ikke ofre dine enheder.

### 3.1.2. Væk fra fjendens rækkevidde

Hvordan bevogter du sårede enheder? De bevogtes bedst ved at være uden for rækkevidde af modstanderen. Ingen fjende kan angribe, hvis denne ikke kan komme tæt nok på. Det næste afsnit om kontrolzoner (KZ) viser hvordan du begrænser fjendes bevægelser.

I handlingsmenuen kan du vælge »Vis fjendtlige bevægelser« for at markere alle felter din modstander rent faktisk kan flytte til. Denne oplysning tager din kontrolzone med i beregningen. På denne måde kan du sikre dig at din næsten døde enhed, som gemmes bagved, virkelig ikke kan angribes hvis fjenden ikke kan flytte tæt på dig.

Når dine hære mødes, vil du måske ønske at være den første som angriber. Så forsøg at være uden for angrebsrækkevidde af den fjendtlige hær. Han kan så ikke angribe, men vil måske komme indenfor din angrebsrækkevidde.

### 3.1.3. Beskyt med din kontrolzone

Hver enhed på niveau 1 eller højere har en kontrolzone der dækker alle 6 felter omkring sig. Dette betyder at når først en fjende bevæger sig ind på en af disse seks felter, tvinges den til at stoppe og dens bevægelsesfase ender (kun fjender med den sjældne stifinderevne ignorer dette).

På grund af kontrolzoner, kan en fjende måske ikke komme igennem to enheder som er sat op på en nord-syd eller diagonal linje og har præcis 1 eller 2 felter mellem sig. Ved at kombinere denne opstilling til en lang væg eller bruge dem i forskellige retninger kan du forhindre fjende i at nå en såret enhed bag dig. Fjenden må først besejre enhederne som har opbygget kontrolzonerne. Hvis en fjende kun lige kan nå en af dine enheder, så kan selv en enlig enhed beskytte et lille område bag sig.

### 3.1.4. Hold en defensiv linje

Ved at opstille flere enheder ved siden af hinanden eller med maksimalt 1 felt imellem sig, kan du opbygge en magtfuld defensiv linje. Bemærk at da Wesnoth anvender sekskantede felter, så er en øst-mod-vest »linje« ikke en lige linje men en zigzag kurve. Nord-syd linjen og diagonalerne er de »rigtige« linjer.

Ved alene at komme fra en side kan fjenden kun angribe en enkelte af dine enheder med 2 enheder ad gangen. Som en generel retningslinje, så kan en ikke såret enhed uden specielle svagheder modstå et angreb fra to normale fjendtlige enheder på samme eller lavere niveau uden at blive dræbt.

Desværre må din linje ofte bøje sig for at tilpasse sig terrænet. I disse bøjninger kan 3 fjendtlige enheder måske angribe på samme tid. Dette sker også ved enderne af en linje hvis den er for kort. Anvend enheder med høje liv-point på normalt terræn eller med stor modstandskraft for at holde disse svage steder. Disse er de mest udsatte for at dø, så anvend enheder med ingen eller få erfaringspoint (EP) til denne opgave.

At sætte sine tropper op på linje forhindrer også fjende i at omringe en enkelt af dem. Af kontrolzone årsager, er en enhed med en fjendtlig enhed foran sig og bagved sig fanget.

### 3.1.5. Roter dine tropper

Når en enhed i frontlinjen er stærkt skadet kan du flytte ham i sikkerhed bag din defensive linje. For at bevare linjen vil du sikkert skulle erstatte ham med en reserve, så hold et par enheder tilbage fra frontlinjen til dette formål. Hvis du har helbredere vil beskadiged enheder i anden linje hurtigt kunne gøres klar til kamp igen.

Bemærk at dine enheder kan passere igennem felter hvor dine egne tropper er placeret.

### 3.1.6. Brug terrænet

Forsøg at positionere dine tropper så de angriber fra et felt med en høj forsvarsværdi mod en fjende i et felt med lavt terræn. På den måde vil fjendens modangreb gøre mindre skade.

For eksempel kan du placere dine elver lige indenfor en skovkant så de angribende orker må stå på græsland mens dine elver nyder glæde af den høje skovforsvarsværdi.

### 3.1.7. At angribe og udvælge mål

Erobring og angreb er selvfølgelig den mest interessante del af din vej mod sejr. Dræb dine fjender eller gør dem svage på din vej og flyt din defensive linje fremad. Dette kan være svært, da fjenden får mulighed for at angribe tilbage i sin tur.

Ofte vil du sende flere enheder mod en enkelt fjende for at gøre det af med ham, men disse var en del af din defensive linje og den er nu delvis brudt. Måske betyder det ikke noget hvis du er uden for afstand af den næste fjendtlige enhed. Måske betyder det noget fordi du kun lykkedes i at svække en meget stærk fjende og i næste runde vil han slå tilbage. Måske kan en rytter levere det endelige stød.

At slå først er en fordel fordi det giver mulighed for at bestemme hvilke enheder som møder hinanden. Få fordel af fjendens svagheder: For eksempel kan du sende dine afstandsvåben af sted mod fjender uden afstandsvåben. Tag fordel af svagheder som rytteres svaghed mod stikvåben. Men husk at de får mulighed for at slå igen i deres runde, så du kan også have svagheder som fjenden kan udnytte.

For eksempel kan ryttere holde linjen mod orksoldater og troldehvalpe da de har modstandskraft mod klinge- og stødvåben. Men din rytter kan hurtig falde mod orkbueskytter og goblinspydmænd.

Det kan normalt betale sig endegyldigt at gøre det af med en enhed (eller næsten dræbe den). Hvis du er usikker på om du kan besejre en enhed på en runde så vær sikker på at din enhed kan modstå returangrebet eller beslut dig for at du er villig til at ofre enheden. For at kunne modstå fjendes angreb den næste runde er det ofte den bedste løsning at angribe med den afstand som giver fjenden mulighed for at give dig mindst skade, fremfor at vælge den afstand som giver den maksimale forventede skade til fjenden.

Specielt skal du bruge afstandsvåben hvis fjende intet afstandsvåben har. Computerens standardindstilling vælger kun ud fra den maksimale skade du kan give, så brug af denne vil ofte resultere i at dine enheder modtager mere skade end nødvendigt.

### 3.1.8. Tid på døgnet

Husk at hæderlige enheder som mennesker kæmper bedre om dagen og kaotiske enheder som orker og udøde kæmper bedre om natten. Det er bedst at møde fjenden når du er stærk og/eller når fjenden er svag. Når fjenden har sin stærke tid på dagen, kan det ofte betale sig at styrke dine linjer og indtage en defensiv position. Når fjendes svage tid er på vej kan din fremgang sættes i gang.

For eksempel vil elver måske holde ud i skoven under et natligt orkangreb og avancere ved morgengry. Du vil måske endda bemærke at computeren aktivt trækker sine orker tilbage om dagen.

### 3.1.9. Erfaring

Igennem en kampagne er det altafgørende at du opbygger en stærk styrke. Senere scenarier vil antage at du har niveau 2 og 3 enheder som du kan tilbagekalde.

Dine enheder opnår flest erfaringspoint (EP) ved at dræbe en fjendtlig enhed (8 EP per niveau hos den dræbte enhed). Derfor giver det ofte mening at lade dine enheder med højt niveau gøre en fjende mør, men overlade drabet til en enhed med mere brug for flere erfaringspoint. Helbredere er ofte svage i kamp og har ofte bruge for at stjæle drab for at avancere igennem niveauerne.

I begyndelsen (da du sikkert ikke har nogen enheder med højt niveau), forsøg at give flest drab til en lille håndfuld af dine enheder. Det vil hurtigt få dem til niveau 2, og de kan derefter hjælpe andre enheder med at stige.

Forsøm ikke at give dine ledere erfaring. Du har brug for at holde ham i sikkerhed, men hvis du holder ham for meget tilbage, er han måske ikke på et højt nok niveau, til at han også kan overleve i fremtidige scenarier.

## 3.2. Få det sjoveste ud af spillet

Husk at formålet med spillet er at have det sjovt! Her er nogle anbefalinger fra udviklingsholdet om hvordan, du får det bedste ud af spillet:

- Overvej af spille kampagnen på "Mellem"-sværhedsgraden, specielt hvis du tidligere har haft erfaring med strategispil. Vi finder spillet langt mere givende på dette niveau.
- Tænk ikke for meget over det hvis du mister nogle enheder. Kampagnen er lavet så du kan »tåle« at miste nogle enheder undervejs.
- Misbrug ikke muligheden for at gemme spillet. For lang tid siden tillod Wesnoth kun at gemme spillet ved afslutningen af et scenarie. Muligheden for at gemme midt i et scenarie blev tilføjet som en mulighed for at kunne fortsætte spillet en anden dag, eller for at beskytte mod nedbrud. Vi anbefaler ikke at man indlæser gemte spil igen og igen fordi du mister en bestemt enhed. Lær at beskytte dine enheder i steden for og balancere dine risikovalg! Det er en del af strategien i spillet.
- Hvis du må hente et gemt spil, så anbefaler vi at gå tilbage til starten af scenariet, så du kan vælge en ny strategi som vil virke, fremfor at sætte lid til tilfældige numre i din favør.
- Husk at formålet er at have det sjovt! Du har måske andre præferencer end udviklerne, så gør hvad du finder sjovest! Hvis du kan li' at hente et gemt spil hver gang du foretager en fejl, for at finde det perfekte spil hvor du aldrig mister en enhed, så gå bare i gang!

### 3.2.1. Ved begyndelsen af et scenarie

- Først, læs scenariemålene. Nogle gange skal du ikke dræbe de fjendtlige ledere; i steden for er det nok at du overlever et vis antal runder eller samler et bestemt objekt op.
- Kig på kortet: Terrænet, din leders position og de andre lederes position(er).
- Begynd at rekruttere enheder. Billige enheder er brugbare til at bløde fjendens første angreb op; mere avancerede enheder kan så sendes frem som støtte. Hurtige enheder kan bruges som spejedere, til at undersøge kortet og til hurtigt at erobre landsbyer.

### 3.2.2. Under scenariet

- Forsøg at erobre og holde kontrol med så mange landsbyer som muligt. Dermed sikres at guldet fortsat strømmer ind.
- Hold enheder i grupper så fjenden ikke kan angribe fra mange sider, og du til gengæld kan overmange enkeltstående fjendtlige enheder. Opstil dine enheder på en linje så fjenden ikke kan angribe dine enheder fra mere end to sider.
- Forskellige enheder har forskellige styrker og svagheder som afhænger af terrænet, og hvem de angriber; højreklik på enheder og vælg »Enhedsbeskrivelse« for at lære mere.
- Du kan bruge lavtrangerende enheder som kanonføde, for at sinke fjende. For eksempel kan du bruge dem til at forhindre fjenden i at nå dine vigtige enheder.
- Du kan påføre skade til fjender med mere avancerede enheder og så slå dem ihjel med lavererangerende enheder - for at give dem mere erfarling (og dermed få dem op på det næste niveau).
- Når du har en hvid troldmand (højere niveau af en troldmand) eller druide (højere niveau af en shaman), så placer den i midten af en cirkel af enheder som skal helbredes efterhånden som de går igennem kortet (shamaner kan også gøre dette men ikke så effektivt).
- At mister enheder må forventes, selv erfarne enheder.

- Tidspunktet på dagen betyder meget:

  - hæderlige enheder tildeler større skade om dagen og mindre skade om natten
  - kaotiske enheder tildeler mere skade om natten og mindre skade om dagen
  - husk altid, på den højre side af skærmen, at undersøge hvad tid på dagen det er. Planlæg frem i tiden - tænk på hvad tidspunkt det er i næste runde såvel som denne runde.
- Nogle enheder er modstandsdygtige eller sårbare over for forskellige angreb. Beredne enheder er sårbare over for stikangreb. Ild- og magiangreb kan knuse udøde. For at se modstandskraften for en enhed kan du højreklikke på enheden og vælge "Enhedsbeskrivelse", vælg "Modstandskraft". Her kan du se hvor modstandsdygtig en enhed er overfor forskellige typer af angreb.

### 3.2.3. Helbredelse

En vigtig del af Kampen om Wesnoth er at holde sine enheder klar til kamp. Når din enheder får skader kan du hele dem ved at flytte dem ind på en landsby eller tæt på enheder der kan kurere (for eksempel elvershamaner eller hvide troldmænd). Nogle enheder som trolde, som du kan møde i spillet, har evnen til naturligt at hele sig selv.

### 3.2.4. At vinde et scenarie

- Avancerede enheder skal bruges til hurtigt at dræbe fjendtlige kommandørere og til at undgå store tab af enheder.
- Jo hurtigere du vinde et scenarie, jo mere guld får du; du vil modtage mere guld jo hurtigere du vinder, end du kan opnå fra alle landsbyerne i resten af runderne.
- At dræbe samtlige fjendtlige ledere medfører normalt øjeblikkelig sejr.

### 3.2.5. Flere generelle tip

- Efter hårde scenarier (hvor du får mange tæsk) er der normalt "Overgangsscenarier" hvor du forholdsvis nemt kan tjene guld og erfaring (få avancerede enheder)
- Avancerede enheder har højere vedligeholdelse end enheder på lavere niveau (1 guldstykke per niveau), loyale enheder er en undtagelse.

## Ordliste

ZOC

  Kontrolzone.